PATVIRTINTA

Vilniaus Gedimino technikos universiteto inžinerijos licėjaus direktoriaus

2016 m. rugsėjo 1 d. įsakymu Nr. V-318

**VAIKO GEROVĖS KOMISIJOS VEIKLOS PLANAS**

**2016–2017 M. M.**

 **Tikslas:**

1. Organizuoti ir koordinuoti prevencinį darbą, saugios ir palankios vaiko aplinkos kūrimą, krizių valdymą, švietimo pagalbos teikimą bei švietimo programų pritaikymą mokiniams, turintiems specialiųjų ugdymosi poreikių.

**Uždaviniai:**

1. Teikti mokiniui kvalifikuotą pedagoginę, socialinę, psichologinę, specialiąją pedagoginę, specialiąją, švietėjišką pagalbą.

2. Siekti, kad licėjaus bendruomenė kuo aktyviau įsitrauktų į prevencinį darbą.

3. Organizuoti prevencinius renginius, susitikimus, diskusijas, paskaitas, seminarus licėjaus bendruomenei aktualiomis temomis.

4. Analizuoti mokinių elgesio taisyklių pažeidimus, smurto, patyčių, žalingų įpročių, pamokų nelankymo ir kitus teisėtvarkos pažeidimų atvejus.

5. Dalyvauti projektuose, konkursuose, akcijose.

6. Formuoti mokinių sveikos gyvensenos poreikį ir įgūdžius.

7. Ugdyti specialiųjų ugdymosi poreikių turinčių mokinių socialinę kompetenciją, gebėjimą savarankiškai kurti savo gyvenimą renkantis profesiją, atitinkančią norus ir galimybes. Siekti ugdymo individualizavimo, atsižvelgiant į vaiko amžių, brandą, psichines, fizines savybes, poreikius, socialinės aplinkos ir kitas ypatybes.

8. Konsultuoti tėvus (globėjus, rūpintojus) vaikų ugdymo organizavimo, elgesio, lankomumo, saugumo užtikrinimo ir kitais klausimais.

9. Vykdyti krizių valdymą licėjuje.

|  |  |  |  |
| --- | --- | --- | --- |
|  ***Eil. Nr.*** | ***Veikla*** | ***Periodiškumas*** | ***Atsakingi*** |
| 1. | VGK posėdžių organizavimas. | Nelyginio mėnesio III savaitės ketvirtadienį (esant poreikiui, dažniau) | VGK pirmininkas |
| 2. | VGK pakomisių (Prevencinio darbo ir Specialiojo ugdymo) pasitarimų organizavimas.  | trečiadieniais  | Pakomisių pirmininkai |
| 3. | Vaiko gerovės komisijos veiklos plano 2015–2016 m. m. ir veiklos plano projekto 2016–2017 m. m. aptarimai. | Iki 2016-09-01 | VGK pirmininko pavaduotojas |
| 4. | Vaiko gerovės komisijos veiklos plano 2016–2017 m. m. teikimas tvirtinti licėjaus direktoriui. | Iki 2016-09-01 | VGK pirmininko pavaduotojas |
| 5. | Vaiko gerovės komisijos veiklos plano 2016–2017 m. m. ir veiklos plano projekto 2017–2018 m. m. aptarimai. | Iki 2017-09-01 | VGK pirmininko pavaduotojas |
| 6. | Dalyvavimas klasės tėvų bei licėjaus tėvų susirinkimuose. | Pagal poreikį | VGK nariai pagal kompetenciją |
| ***PREVENCINĖ VEIKLA*** |
| 1. | 1–8 klasių ir I–IV gimnazijos klasių mokinių ir jų tėvų (globėjų, rūpintojų) supažindinimas su licėjaus *Mokinių elgesio taisyklėmis, Lankomumo tvarkos aprašu ir kt. dokumentais.* | 2016 m. rugsėjis | Klasių vadovai |
| 2. | Mokinių supažindinimas su pirotechnikos naudojimo, rūkymo viešoje vietoje, šiukšlinimo įstatymais ir atsakomybe už šių įstatymų nesilaikymą. | 2016 m. rugsėjis–gruodis | Klasių vadovaiSocialiniai pedagogai |
| 3. | Pamokų lankomumo kontrolė.Lankomumo suvestinių ataskaitos. | Visus mokslo metusIki kiekvieno mėnesio 3 d. | Klasių vadovaiSocialiniai pedagogai |
| 4. | Apibendrintos lankomumo ataskaitos rengimas: be pateisinamos priežasties daugiausiai pamokų praleidžiančių mokinių ir klasių nustatymas, poveikio priemonių parinkimas ir taikymas. | Visus mokslo metus | Prevencinio darbo pakomisė |
| 5. | Į pamokas vėluojančių mokinių kontrolė. | Visus mokslo metus | Dalykų mokytojaiSocialiniai pedagogai |
| 6. | Apibendrintos į pamokas vėluojančių mokinių ataskaitos rengimas: daugiausiai be pateisinamos priežasties į pamokas vėluojančių mokinių ir klasių nustatymas, poveikio priemonių parinkimas ir taikymas. | Visus mokslo metus | Prevencinio darbo pakomisė |
| 7. | Mokinio uniformų dėvėjimo kontrolė. | Visus mokslo metus | Prevencinio darbo pakomisė |
| 8. | Rizikos grupės mokinių lankymas namuose. | Visus mokslo metus | Socialiniai pedagogaiKlasių vadovai |
| 9. | Tarnybinių pranešimų nagrinėjimas ir poveikio priemonių taikymas. | Visus mokslo metus | VGK |
| 10. | Mokytojų budėjimas pertraukų metu mokykloje, kieme. | Visus mokslo metus | Prevencinio darbo pakomisė |
| 11. | Mokinių elgesio taisyklių pažeidimų, smurto, patyčių, žalingų įpročių ir kitų teisėtvarkos pažeidimų atvejų analizavimas, prevencinių priemonių šių atvejų pažeidimams mažinti parinkimas ir jų taikymas. | Visus mokslo metus | VGKPrevencinio darbo pakomisė |
| 12. | Dalyvavimas projektuose, konkursuose, akcijose, prevencinių renginių organizavimas. | Pagal prevencinio darbo pakomisės veiklos planą | Prevencinio darbo pakomisė |
| 13. | Pagalba kasių vadovams organizuojant klasės valandėles. | Pagal poreikį | Socialiniai pedagogaiPsichologai |
| 14. | Mokinių sveikatos priežiūros organizavimas, sveikatos ugdymo programų įgyvendinimas, dalyvavimas sveikatos ugdymo ir fizinio aktyvumo projektuose, konkursuose, akcijose ir kituose renginiuose, šių renginių organizavimas. | Pagal sveikatos ugdymo ir fizinio aktyvumo skatinimo veiklos planą | Sveikatos ugdymo ir fizinio aktyvumo iniciatyvinė darbo grupė |
| 15. | Nemokamo maitinimo organizavimas. | Visus mokslo metus | Direktoriaus pavaduotojas ugdymui |
| ***SPECIALUSIS UGDYMAS*** |
| 1. | Mokinių, turinčių specialiųjų ugdymosi poreikių, sąrašo ir švietimo pagalbos gavėjų sąrašo sudarymas.  | 2016 m. rugsėjo I savaitė | Specialusis pedagogasLogopedas |
| 2. | Švietimo pagalbos gavėjų sąrašo suderinimas Vilniaus m. PPT | 2016 m. rugsėjis | Specialiojo ugdymo pakomisė |
| 3. | Mokytojų parengtų individualizuotų ir pritaikytų bendrųjų dalykų / ugdymo programų suderinimas. | 2016 m. rugsėjis2017 m. sausis | Specialiojo ugdymo pakomisė |
| 4. | Pasirengimas pirminiam įvertinimui ir pirminis įvertinimas dėl specialiojo ugdymo skyrimo. | Pagal poreikį | Dalykų mokytojaiKlasių vadovaiSpecialiojo ugdymo pakomisė |
| 5. | Siūlymo dėl specialiojo ugdymo skyrimo mokiniui teikimas Vilniaus m. PPT. | Specialiojo ugdymo pakomisės teikimu | VGK  |
| 6. | Mokinių, turinčių specialiųjų ugdymosi poreikių (negalių, sutrikimų, mokymosi sunkumų), tenkinimas:1. specialiųjų ugdymosi poreikių turinčių mokinių pasiekimų aptarimas su mokiniais ir jų tėvais, mokytojais;2. namuose besimokančių mokinių mokymosi pasiekimų aptarimas;3. naujai atvykusių į licėjų mokinių, besimokančių pagal individualizuotas ir pritaikytas bendrąsias ugdymo programas, klasių vadovų, mokytojų konsultavimas;4. vaiko psichines ir fizines galias atitinkančios ugdymo ir lavinimo įstaigos rekomendavimas;5. rekomendacijų mokytojams ir mokinių tėvams (globėjams, rūpintojams) teikimas dėl specialiojo ugdymo metodų, būdų, mokymo priemonių naudojimo. | Visus mokslo metus, atsižvelgiant į specialistų rekomendacijas  | Specialiojo ugdymo pakomisė |
| 7. | Mokytojų darbo su specialiųjų ugdymosi poreikių mokiniais stebėsenos vykdymas. | Visus mokslo metus | Specialusis pedagogas |
| 8. | Individualaus darbo su švietimo pagalbos gavėjais vykdymas, mokinių tėvų (globėjų, rūpintojų) konsultavimas. | Visus mokslo metus | Specialusis pedagogasLogopedas |
| 9. | Kitos veiklos, susijusios su švietimo pagalba švietimo pagalbos gavėjams ir jų tėvams (globėjams, rūpintojams), mokytojams, organizavimas. | Pagal specialiojo ugdymo pakomisės veiklos planą | Specialiojo ugdymo pakomisė |
| ***KRIZIŲ VALDYMAS*** |
| 1. | Krizės aplinkybių įvertinimas, krizės valdymo plano rengimas. | Esant krizinei situacijai | VGK pirmininkas  |
| 2. | Informacijos apie krizę rengimas ir pateikimas licėjaus bendruomenei, žiniasklaidai, Švietimo skyriui, teritorinei policijos įstaigai, vaiko teisių apsaugos tarnybai. | Esant krizinei situacijai | VGK pirmininkas |
| 3. | Licėjaus bendruomenės grupių ir asmenų, kuriems reikalinga pagalba, įvertinimas ir pagalbos teikimo organizavimas. | Esant krizinei situacijai | VGK  |
| 4. | Bendradarbiavimas su Vilniaus PPT komanda. | Esant krizinei situacijai | VGK pirmininkas |
| ***TYRIMAI*** |
| 1. | 1, 5 klasių ir naujai į Licėjų atvykusių mokinių adaptacijos tyrimai. | 2016 m. rugsėjis–spalis | Psichologai |
| 2. | Apklausų, elgesio, lankomumo, patyčių ir kitų su vaiko gerove susijusių klausimų tyrimų organizavimas. | Pagal poreikį | VGK pakomisės |
| ***INFORMACINĖ ŠVIETĖJIŠKA VEIKLA*** |
| 1. | Informacinės medžiagos (stendų, lankstinukų, skrajučių, pranešimų ir pan.) rengimas prevenciniais (sveikos gyvensenos, patyčių, žalingų įpročių ir kt.) klausimais ir jos skelbimas / platinimas licėjaus stenduose, internetiniame tinklalapyje, TAMO dienyne.  | Visus mokslo metus | VGK pakomisės |
| 2. | Mokinių ir jų tėvų (globėjų, rūpintojų), mokytojų individualių konsultacijų, susitikimų, pokalbių, seminarų ir pan. organizavimas. | Pagal poreikį | VGK nariai pagal kompetenciją |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_